钦定古今图书集成/明伦汇编/氏族典/第097卷 > 《廖用贤尚友录》 > 苻生
## 钦定古今图书集成/明伦汇编/氏族典/第097卷 > 《廖用贤尚友录》 > 苻生

按《晋书苻生载记》，生字长生，健第三子也。幼而无赖，
生无一目。及长，力举千钧，雄勇好杀，手格猛兽，走及
奔马，击刺骑射，冠绝一时。桓温之来伐也，生单马入
阵，搴旗斩将者，前后十数。苌既死，健以谶言“三羊五
眼”应符，故立为太子。健卒，僭即皇帝位，改年寿光，时
永和十三年也。生荒耽淫虐，杀戮无道，苻坚废之为
越王，俄而杀之，时年二十三，在位二年，伪谥“厉王。”